Diari Oficial de la Generalitat Valenciana


Sumari del DOGV 9019, del 12-02-2021 (2021/1189)

RESOLUCIÓ de 8 de febrer de 2021, del director general de Centres Docents, sobre l'adscripció del centre privat d'Educació Infantil Vamar Infantil, d'Alfafar, amb codi 30670605, al centre privat d'Educació Primària i Secundària Vamar, d'Alfafar, amb codi 69565761.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9019

Data del DOGV
:   12-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/1189


Data del document
:   08-02-2021

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 8 de febrer de 2021, del director general de Centres Docents, sobre l'adscripció del centre privat d'Educació Infantil Vamar Infantil, d'Alfafar, amb codi 49669817, al centre privat d'Educació Primària i Secundària Vamar, d'Alfafar, amb codi 92375200. [2021/1189]  
Antecedents de fet  
Colegio Vamar, SL, titular del centre privat d'Educació Infantil Vamar Infantil d'Alfafar i del centre privat d'Educació Primària i Secundària Vamar d'Alfafar, ha sol·licitat, mitjançant escrit, l'adscripció del centre privat d'Educació Infantil Vamar Infantil, amb codi 19585157, al centre privat d'Educació Primària i Secundària Vamar, amb codi 12288152.  
La Direcció Territorial d'Educació, Cultura i Esport de València ha proposat aquesta adscripció i ha adjuntat l'informe favorable de la inspecció d'educació, l'acord del consell escolar dels dos centres i l'acord adoptat pel consell escolar municipal de la localitat.  
  
  
Fonaments de dret  
I. El Decret 40/2016, de 15 d'abril, del Consell (DOGV 7762, 18.04.2016), modificat pel Decret 35/2020, de 13 de març (DOGV 8774, 30.03.2020), pel qual es regula l'admissió en els centres docents públics i privats concertats que imparteixen ensenyances d'Educació Infantil, Educació Primària, Educació Secundària Obligatòria i Batxillerat, determina en l'article 10 que, a l'efecte de l'admissió, la conselleria competent en matèria educativa podrà efectuar, a instàncies de la titularitat, adscripcions entre centres privats concertats, amb l'estudi previ de les necessitats d'escolarització i efectuada la corresponent planificació educativa.  
II. L'Ordre 7/2016, de 19 d'abril, de la Conselleria d'Educació, Investigació, Cultura i Esport (DOGV 7765, 21.04.2016), modificada per l'Ordre 5/2020, de 31 de març (DOGV 8778, 01.04.2020), per la qual es regula el procediment d'admissió de l'alumnat en els centres docents sostinguts amb fons públics de la Comunitat Valenciana que imparteixen ensenyaments d'Educació Infantil, Educació Primària, Educació Secundària Obligatòria i Batxillerat, estableix en l'article 5 els criteris d'adscripció dels centres privats concertats.  
Així mateix, l'article 7 de l'esmentada Ordre 7/2016 estableix el procediment d'adscripció entre centres privats concertats.  
D'acord amb l'article 4 de l'Ordre 7/2016, de 19 d'abril, de la Conselleria d'Educació, Investigació, Cultura i Esport i en virtut de les atribucions conferides per l'article 7.1 del Decret 173/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Educació, Cultura i Esport, resolc:  
  
  
Primer  
Estimar la petició d'adscripció del centre privat d'Educació Infantil Vamar Infantil d'Alfafar, amb codi 33697546, al centre privat d'Educació Primària i Secundària Vamar d'Alfafar, amb codi 54780623.  
  
  
Segon  
Aquesta adscripció es notificarà a la titularitat dels centres educatius sol·licitants i es farà constar al Registre de centres de la Comunitat Valenciana.  
Contra aquesta resolució, que no posa fi a la via administrativa, es podrà interposar un recurs d'alçada davant de la Secretaria Autonòmica d'Educació d'aquesta conselleria d'Educació, Cultura i Esport, en el termini d'un mes a partir de l'endemà de la notificació del present acte, de conformitat amb els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
València, 8 de febrer de 2021.- El director general de Centres Docents: José Joaquín Carrión Candel.